ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 14. decembra 2005
								K materiálu č. 21408/2005
								K bodu č. 12

S T A N O V I S K O
k návrhu  zákona,  ktorým sa mení a dopĺňa zákon č. 98/2004 Z.z. o spotrebnej dani z minerálneho oleja v znení zákona č. 667/2004 Z.z.
_________________________________________________

I.

Návrh zákona, ktorým sa mení a dopĺňa zákon č. 98/2004 Z.z. o spotrebnej dani z minerálneho oleja v znení zákona č. 667/2004 Z.z. predkladá na rokovanie vlády Slovenskej republiky podpredseda vlády a minister financií Slovenskej republiky Ivan Mikloš  na základe vlastnej iniciatívy.

II.

          Účelom návrhu zákona je zdokonaliť a spresniť niektoré jeho ustanovenia tak, aby v praxi nevznikali aplikačné problémy. Navrhované zmeny sa týkajú 
-	doplnenia okruhu účelu, na ktorý sa používajú minerálne oleje oslobodené od dane,
-	spresnenia definície užívateľského podniku,
-	spresnenia podmienok pre registráciu prevádzkovateľov daňových skladov,
-	doplnenia povinnosti zaslať kópiu prvého dielu sprievodného dokumentu správcovi dane dodávateľa(odosielateľa) pred začatím prepravy,
-	spresnenia definície oprávneného príjemcu a vytvorenia obchodníka s daňovo zvýhodneným minerálnym olejom na daňovom území,
-	upravenie evidencie vedenej colným úradom a colným riaditeľstvom v nadväznosti na nadobudnutie účinnosti Nariadenia Rady (ES) č. 2073/2004 zo 16. novembra 2004 o správnej spolupráci v oblasti spotrebných daní a v súvislosti s vytvorením kategórie obchodníka s daňovo zvýhodneným minerálnym olejom na daňovom území.

Predmetný návrh bol prerokovaný v Legislatívnej rade vlády Slovenskej republiky 22. novembra 2005.

III.

     Legislatívna rada vlády Slovenskej republiky prerokovala tento návrh zákona s tým , že odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.

      Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady (15 pripomienok) boli do návrhu zákona zapracované a odporúča vláde SR návrh  zákona, ktorým sa dopĺňa zákon  č. 98/2004 Z.z. o spotrebnej dani z minerálneho oleja v znení zákona č. 667/2004 Z.z. schváliť v predloženom znení. 

Bratislava 12. decembra 2005
Vypracovala: E. Eškutová
                      V.Rajníček
									Štefan G r m a n
									generálny riaditeľ
                                                                                        sekcie vládnej legislatívy